Markus på Skog

Markus på Skog (død 1163) var fosterfar for den norske tronpretendenten Sigurd Sigurdsson Markusfostre, sønn av kong Sigurd Munn. Tilnavnet Markusfostre fikk Sigurd fordi han ble oppfostret hos Markus. Markus skal ha bodd på Ringsaker i Hedmark. Dette var i borgerkrigstiden i Norge, da flere ulike kongsemner kjempet om tronen.

Markus var også en slektning av Sigurd Hallvardsson, jarlen til kong Håkon Herdebrei. Håkon var også sønn av Sigurd Munn, og dermed Sigurd Sigurdssons, Markus fostersønns, halvbror. Da Håkon ble drept i slaget ved Sekken i 1162, trengte Sigurd Hallvardsson et nytt kongsemne. Valget falt da på Håkons bror, som da bare var et barn.Snorre: Magnus Erlingssons saga, kap. 9 Motstanderen var kong Magnus Erlingsson, som var Håkons og Sigurd Sigurdssons tremenning. Året etter falt også Sigurd Hallvardsson i det første slaget på Re. Nå ble Markus leder for fostersønnens menn.Snorre: Magnus Erlingssons saga, kap. 14-15 Magnus Erlingssons far Erling Skakke skydde ingen midler for å rydde sønnens utfordrere av veien, og høsten 1163 (eller 1164Jfr. Fagerskinna: 389-390. Snorre og Fagerskinna har litt ulik kronologi, slik at forfatteren av sistnevnte plasserer hendelsene et år senere enn Snorre.) ble både Markus og fostersønnen Sigurd Sigurdsson drept i Bergen på Erlings ordre.Snorre: Magnus Erlingssons saga, kap. 18

 Referanser 

 Litteratur 
 Fagerskinna, oversatt av Edvard Eikill. Saga Bok, Stavanger 2008
 Snorre Sturlason, Magnus Erlingssons saga, i: Norges Kongesagaer. Oversatt av Gustav Storm, Kristiania 1900

 Eksterne lenker 
 Sigurd Sigurdsson Markusfostre hos Norsk biografisk leksikon

Kategori:Nordmenn fra middelalderen
Kategori:Nordmenn fra norrøn tid
Kategori:Borgerkrigstiden
Kategori:Dødsfall i 1163
Kategori:Fødselsår ukjent
Kategori:Nordmenn på 1100-tallet